Karl Gether Bomhoff

Karl Gether Bomhoff (født 6. august 1842 i Larvik, død 23. september 1925) var en norsk bankmann og politiker (V). Han var direktør for Norges Bank 1893–1920 og stortingsrepresentant 1895–1897.

Bomhoff var opprinnelig farmasøyt og kjemiker, og var 1875–78 administrerende direktør for Trondhjems Mekaniske Værksted, før han i 1885 ble medlem av direksjonen av Norges Bank, hvor han ble direktør i 1893. Som direksjonsformann var han opptatt av Norges Bank måtte være selvstendig, og fri fra politisk press. Han uttalte bl.a. at «Jeg har sagt det før, at jeg tror, Bankens Ledelse ligesaa godt kan foregaa fra Trondhjem som fra Kristiania, og jeg tror, bedre, fordi den i Hovedstaden vil være udsat for et Tryk, som man ikke kan vide, hvorlænge en Direction vilde kunne modstaa»(...).Norges Bank – Pengepolitikk i et historisk perspektiv  (besøkt 20. desember 2010) Norges Bank lå i Trondheim fram til 1897, da dens hovedsete ble flyttet til Christiania. 

Fra 1895 til 1897 var han stortingsrepresentant fra Trondhjem og Levanger krets. Han ble også valgt inn for 1897-sesjonen, men søkte fritak på grunn av Norges Banks flytting til Christiania. Denne søknaden ble innvilget med 76 mot 33 stemmer. 

Han var styremedlem i Trondhjems Kvinnesaksforening i 1880-årene.Marthe Lund Jensen: «Trondhjems Kvinnesaksforening» (s. 45–62). I «Fra veldedighet til kvinnesak». NTNU, 2015

Fra 1912 var han medlem av styret for Carnegies Heltefond i Norge. I 1920 gikk han av som direktør for Norges Bank og ble etterfulgt av Nicolai Rygg.

 Referanser 

 Kilder 
 Salmonsens konversationsleksikon, 2. utg., bind III, s. 614. København: J. H. Schultz, 1915.

 Eksterne lenker 



Kategori:Norske sentralbanksjefer
Kategori:Norske konsernsjefer
Kategori:Norske kjemikere
Kategori:Stortingsrepresentanter fra Venstre
Kategori:Stortingsrepresentanter for Trondheim og Levanger
Kategori:Stortingsrepresentanter 1895–1897
Kategori:Medlemmer av Norsk Kvinnesaksforening
Kategori:Personer fra Larvik kommune